হান চীনা
হান চীনারা পূর্ব এশিয়ার একটি জাতিগত গোষ্ঠী এবং চীনের অধিবাসী। তারা বিশ্বের বৃহত্তম নৃতাত্ত্বিক গোষ্ঠী গঠন করে, বিশ্ব জনসংখ্যার প্রায় ১৮% ও চীনা ভাষার স্বতন্ত্র বৈচিত্র্যে কথা বলা বিভিন্ন উপগোষ্ঠীর সমন্বয়ে গঠিত। আনুমানিক ১৪০ কোটি হান চীনা জনগণ, বিশ্বব্যাপী, প্রাথমিকভাবে গণপ্রজাতন্ত্রী চীনে কেন্দ্রীভূত, যেখানে তারা মোট জনসংখ্যার প্রায় ৯২% গঠন করে। তারা চীন প্রজাতন্ত্রে (তাইওয়ান) জনসংখ্যার প্রায় ৯৭% গঠন করে। সিঙ্গাপুরের মোট জনসংখ্যার প্রায় ৭৫% মানুষ হান চীনা বংশোদ্ভূত। উত্তর চীন থেকে উদ্ভূত, হান চীনারা তাদের সাংস্কৃতিক পূর্বপুরুষদের হুয়াংহো নদীর তীরে বসবাসকারী কৃষি উপজাতিদের প্রাথমিক কনফেডারেশন বা প্রাথমিক সংঘ হুয়াশিয়াতে খুঁজে পায়। হুয়াশিয়া শব্দটি কৃষি উপজাতি হুয়া ও শিয়ার সম্মিলিত নব্যপ্রস্তরযুগের প্রাথমিক সংঘকে বোঝায়, যারা উত্তর চীনের হুয়াংহো নদীর মধ্য ও নিম্ন অংশের চারপাশে কেন্দ্রীয় সমভূমিতে বসতি স্থাপন করেছিল। এই উপজাতিগুলি আধুনিক হান চীনা জনগণের পূর্বপুরুষ ছিল, যারা চীনা সভ্যতার জন্ম দিয়েছিল।